Document ID: 32005R2148

NARIADENIE KOMISIE (ES) č. 2148/2005
z 23. decembra 2005
stanovujúce dostupné množstvo pre prvý polrok roku 2006 pre niektoré výrobky v sektore mlieka a mliečnych výrobkov v rámci kvót otvorených Spoločenstvom na základe samotného povolenia
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu v sektore mlieka a mliečnych výrobkov (1),
so zreteľom na nariadenie Komisie (ES) č. 2535/2001 zo 14. decembra 2001, ustanovujúce podmienky na uplatňovanie nariadenia Rady (ES) č. 1255/1999 v súvislosti s dovozným režimom mlieka a mliečnych výrobkov a otvorením tarifných kvót (2), najmä na jeho článok 16 ods. 2 druhého pododseku,
keďže:
Počas prideľovania dovozných povolení na druhý polrok 2005 na niektoré kvóty uvedené v nariadení (ES) č. 2535/2001, žiadosti o certifikáty obsahovali nižšie množstvá ako dostupné množstvá pre príslušné výrobky. Preto je potrebné stanoviť pre každú príslušnú kvótu dostupné množstvo na obdobie od 1. januára do 30. júna 2006, so zreteľom na nepridelené množstvá vyplývajúce z nariadenia Komisie (ES) č. 1255/2005 (3), ktoré stanovuje podmienky, za ktorých je možné prijať žiadosti o dovozné povolenia predložené v júli 2005 v rámci niektorých tarifných kvót otvorených nariadením (ES) č. 2535/2001,
PRIJALA TOTO NARIADENIE:
Článok 1
Dostupné množstvá na obdobie od 1. januára do 30. júna 2006 pre druhý polrok dovozného roka na niektoré kvóty uvedené v nariadení (ES) č. 2535/2001 sú uvedené v prílohe.
Článok 2
Toto nariadenie nadobúda účinnosť dňa 24. decembra 2005.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 23. decembra 2005

Labels: 3
17
18